Βασίλης Κουτσιανικούλης

Ο Βασίλης Κουτσιανικούλης (9 Αυγούστου 1988, Λάρισα) είναι Έλληνας πρώην ποδοσφαιριστής.

 Σταδιοδρομία σε συλλόγους 
Ξεκίνησε την καριέρα του στην ερασιτεχνική ομάδα του Ηρακλή Χάλκης, όπου τον είδε ο προπονητής Νίκος Νιόπλιας, ο οποίος τον κάλεσε στην Εθνική Νέων και παράλληλα τον πρότεινε ως μεταγραφή στον ΟΦΗ, όμως ο τότε προπονητής του συλλόγου Γερμανός Ράινερ Μάουρερ τον απέρριψε.

Το 2007 τον απέκτησε ο Εργοτέλης. Νωρίτερα είχε απορριφθεί από τον Ολυμπιακό από τον τότε γενικό διευθυντή του, Ίλια Ίβιτς. Στον Εργοτέλη αγωνίστηκε για δύο ποδοσφαιρικές περιόδους (2007-08 και 2008-09) κάνοντας πολύ καλές εμφανίσεις. Μάλιστα το 2009 ψηφίστηκε ως ο «Καλύτερος νέος ποδοσφαιριστής της Σούπερ Λιγκ» στα Ποδοσφαιρικά βραβεία ΠΣΑΠ.

Το καλοκαίρι του 2009 αποκτήθηκε από τον ΠΑΟΚ, αντί του ποσού των 1,2 εκατομμυρίων ευρώ. Υπέγραψε τετραετές συμβόλαιο και πήρε τη φανέλα με το νούμερο 19. Τελικά, έμεινε στην Τούμπα για δύο χρόνια.

Το 2011 επέστρεψε στον Εργοτέλη, λόγω του λίγου χρόνου συμμετοχής που είχε στον ΠΑΟΚ.

Το καλοκαίρι του 2012, έμεινε ελεύθερος από τον Εργοτέλη και στις 20 Αυγούστου υπέγραψε τριετές συμβόλαιο στην άλλη ομάδα του Ηρακλείου, τον ΟΦΗ. Στις 18 Ιανουαρίου 2015 ανακοινώθηκε η αποχώρηση του από τον σύλλογο, λόγω χρεών.

Στις 3 Σεπτεμβρίου 2015 υπέγραψε τριετές συμβόλαιο με την ομάδα της γενέτειράς του, την ΑΕΛ. Στο τέλος της αγωνιστικής περιόδου 2015-16 πανηγύρισε τον τίτλο του πρωταθλήματος της Φούτμπολ Λιγκ (Β΄ Εθνική) και την άνοδο της ομάδας του στη Σούπερ Λίγκα. Αποχώρησε το 2017, έναν χρόνο πριν ολοκληρώσει το συμβόλαιό του, έχοντας συμπληρώσει 31 συμμετοχές και 1 τέρμα στο πρωτάθλημα.

Τον Σεπτέμβριο του 2017 επέστρεψε στον ΟΦΗ έπειτα από δύο χρόνια απουσίας. Με την ομάδα της Κρήτης στέφθηκε πρωταθλητής της Φούτμπολ Λιγκ (Β΄ Εθνική) 2017-18, με έναν μόλις βαθμό πάνω από τον Άρη, με τις δύο ομάδες να κερδίζουν την άνοδο στην πρώτη εθνική κατηγορία.

Στις 11 Σεπτεμβρίου 2019 υπέγραψε συμβόλαιο με την ομάδα του Ολυμπιακού Βόλου.

Το καλοκαίρι του 2020 ήρθε σε συμφωνία με τη Δόξα Δράμας, με την οποία υπέγραψε συμβόλαιο διάρκειας δύο ετών. Τελικά, αποχώρησε έναν χρόνο αργότερα το καλοκαίρι του 2021.

Τον Αύγουστο του 2021 αποκτήθηκε από την Αναγέννηση Καρδίτσας.

Τον Αύγουστο του 2022 ήρθε σε συμφωνία με τον Α.Ο. Τρίκαλα.

Τον Ιούλιο του 2023 αποκτήθηκε από τον Α.Ο. Καβάλα. 

Τον Οκτώβριο του 2023 αποκτήθηκε από την Α.Ε.Ρ. Αφάντου.

Τον Οκτώβριο του 2024 υπέγραψε συμβόλαιο με τον Α.Σ. Ατρόμητο Παλαμά.

Τον Ιανουάριο του 2025 ανακοινώθηκε από τον Α.Ο. Καρύστου.

Στις 6 Ιουνίου 2025 ανακοίνωσε ότι αποσύρεται από την ενεργό δράση μετά από 18 χρόνια.

 Εθνική ομάδα 
Ο Βασίλης Κουτσιανικούλης αγωνίστηκε στην Εθνική Νέων με την οποία έφτασε ως τον τελικό του Ευρωπαϊκού Πρωταθλήματος 2007 (ήττα 1-0 από την Ισπανία), ενώ έχει και συμμετοχές στην Εθνική Ελπίδων. Επίσης το 2008 κλήθηκε από τον Ότο Ρεχάγκελ και στην Εθνική Ανδρών, χωρίς ωστόσο να αγωνιστεί.

 Προσωπική ζωή 
Στις 10 Ιουνίου 2017, παντρεύτηκε την σύντροφο του, Μαραντίνα Στεργιούλη. Μαζί απέκτησαν έναν γιο. το 2023 ααπέκτησαν και δεύτερο γιο. 

 Παραπομπές 

 Πηγές 

 Ο Κουτσιανικούλης στο soccerway
 gazzetta.gr: New kid on the block
 redplanet.gr: Βασίλης Κουτσιανικούλης: Το Νο 19
 Ιστοσελίδα ΕΡΤ: Υπέγραψε στον ΠΑΟΚ ο Κουτσιανικούλης
 contra.gr: Υπέγραψε και παρουσιάστηκε ο Κουτσιανικούλης
 goal.com: Στην Εθνική ο Κουτσιανικούλης

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Αναγέννησης Καρδίτσας